1991D0037 — DA — 25.04.1992 — 001.001

Dette dokument er et dokumentationsredskab, og institutionerne påtager sig intet ansvar herfor

om bemyndigelse af Forbundsrepublikken Tyskland og Den Hellenske Republik til at begrænse handelen med frø af visse sorter af landbrugsplantearter og om ændring af nogle beslutninger om bemyndigelse af Forbundsrepublikken Tyskland til at begrænse handelen med frø af visse sorter af landbrugsplantearter

Ændret ved:

▼B

KOMMISSIONENS BESLUTNING

af 20. december 1990

om bemyndigelse af Forbundsrepublikken Tyskland og Den Hellenske Republik til at begrænse handelen med frø af visse sorter af landbrugsplantearter og om ændring af nogle beslutninger om bemyndigelse af Forbundsrepublikken Tyskland til at begrænse handelen med frø af visse sorter af landbrugsplantearter

(Kun den tyske og den græske udgave er autentisk)

(91/37/EØF)

KOMMISSIONEN FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets direktiv 70/457/EØF af 29. september 1970 om den fælles sortsliste over landbrugsplantearter ( 1 ), senest ændret ved direktiv 90/654/EØF ( 2 ), særlig artikel 15, stk. 2 og 3,

under henvisning til Kommissionens beslutning 75/576/EØF ( 3 ), særlig artikel 2 og de tilsvarende bestemmelser i Kommissionens beslutning 79/92/EØF ( 4 ), 82/949/EØF ( 5 ), 84/23/EØF ( 6 ), 85/59/EØF ( 7 ), 85/624/EØF ( 8 ), 87/110/EØF ( 9 ), 87/118/EØF ( 10 ), 88/94/EØF ( 11 ), 89/77/EØF ( 12 ) og 89/589/EØF ( 13 ) om bemyndigelse af Forbundsrepublikken Tyskland til bl.a. at begrænse handelen med frø af visse sorter af landbrugsplantearter,

under henvisning til anmodning fra Forbundsrepublikken Tyskland og Den Hellenske Republik, og

ud fra følgende betragtninger:

Ifølge artikel 15, stk. 1, i direktiv 70/457/EØF er frø og plantemateriale af sorter af landbrugsplantearter, der er blevet officielt godkendt i 1988 i mindst én medlemsstat, og som opfylder betingelserne i nævnte direktiv, fra den 31. december 1990 ikke længere underkastet handelsrestriktioner i Fællesskabet med hensyn til sorten;

efter artikel 15, stk. 2, i direktiv 70/457/EØF kan en medlemsstat imidlertid efter anmodning bemyndiges til i de i artikel 15, stk. 3, i samme direktiv omhandlede tilfælde at forbyde handel med frø og plantemateriale af visse sorter;

den tyske anmodning vedrører majssorter med en FAO-klassificering efter tidlighed på over 350; det er almindeligt bekendt, at majssorter med en FAO-klassificering efter tidlighed på over 350 i øjeblikket ikke er egnet til dyrkning i Forbundsrepublikken Tyskland (artikel 15, stk. 3, litra c), andet tilfælde, i direktiv 70/457/EØF); Forbundsrepublikken Tysklands anmodning bør derfor imødekommes fuldt ud med hensyn til disse sorter;

Grækenlands anmodning vedrører tidlige sojabønnesorter; det er ligeledes almindeligt bekendt, at tidlige sojabønnesorter i øjeblikket ikke er egnet til dyrkning i Grækenland (artikel 15, stk. 3, litra c), andet tilfælde, i direktiv 70/457/EØF); Grækenlands anmodning bør derfor imødekommes fuldt ud med hensyn til disse sorter;

systemet for bemyndigelser i henhold til artikel 15, stk. 2, i nævnte direktiv må revideres med henblik på gennemførelsen af det indre marked; denne revision vil berøre alle tidligere givne bemyndigelser med virkning senest fra den 31. december 1992;

Kommissionen bemyndigede ved ovennævnte beslutninger Tyskland til bl.a. at forbyde markedsføring af frø af visse havresorter af vintertypen og visse majssorter med en FAO-klassificering efter tidlighed på over 350, som var opført på den på de pågældende tidspunkter fælles sortsliste over landbrugsplantearter;

erfaringen har vist, at det ikke længere kan fastholdes, at dyrkningsværdien og brugen af visse havresorter af vintertypen i Tyskland er ringere end for andre sammenlignelige sorters vedkommende;

på baggrund af den nuværende videnskabelige og tekniske viden kan visse majssorter, der tidligere blev anset for at komme ind under en FAO-klassificering for tidlighed højere end ovennævnte FAO-klassificering for tidlighed, ikke længere anses for at gøre dette;

forudsætningerne for sådanne bemyndigelser til Tyskland med hensyn til de nævnte havresorter af vintertypen og majssorter, er således ikke længere til stede;

sådanne bemyndigelser med hensyn til de nævnte sorter bør derfor tilbagekaldes;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale Henhørende under Landbrug, Havebrug og Skovbrug —

VEDTAGET FØLGENDE BESLUTNING: